Ο ***Θρύλος της Κόρρα*** (αγγ. ***The Legend of Korra*** ή ***Avatar: The Legend of Korra***) είναι αμερικανική σειρά κινουμένων σχεδίων που έκανε πρεμιέρα στο τηλεοπτικό κανάλι Nickelodeon στις 14 Απριλίου του 2012. Δημιουργήθηκε από τους Μάικλ Τάντε ΝτιΜάρτινο και Μπράιαν Κονιέτζκο ως συνέχεια του *Άβαταρ: Ο Τελευταίος Ανεμοδαμαστής*, το οποίο εμφανιζόταν στο ίδιο κανάλι από το 2005 μέχρι το 2008. Όπως ο προκάτοχος του, ο *Θρύλος της Κόρρα* έλαβε θετικές κριτικές όσον αφορά το περιβάλλον και τα ώριμα θέματα του, αν και η πλοκή έλαβε κάποιες αρνητικές κριτικές.

Όπως και ο προκάτοχος του, η σειρά επηρεάστηκε από τον πολιτισμό των λαών της Ασίας και των Ινουίτ, μέλη των οποίων έχουν την ικανότητα να δαμάσουν τα στοιχεία του νερού, της γης, της φωτιάς και του ανέμου με κινήσεις παρόμοιες με αυτές των ασιατικών πολεμικών τεχνών. Μονάχα ένα άτομο, το Άβαταρ, μπορεί να δαμάσει και τα τέσσερα στοιχεία. Όταν πεθαίνει ένα Άβαταρ, το πνεύμα και οι ικανότητές του μεταφέρονται σε άλλο άτομο του αμέσως επόμενου έθνους ακολουθώντας τη σειρά Νερό-Γη-Φωτιά-Άνεμος. Η Κόρρα, η 17χρονη πρωταγωνίστρια της σειράς, είναι η μετενσάρκωση του Άβαταρ μετά τον θάνατο του Άανγκ, ο οποίος ήταν πρωταγωνιστής της σειράς *Άβαταρ: Ο Τελευταίος Ανεμοδαμαστής*. Η ιστορία διαδραματίζεται στην Δημοκρατική Πόλη (αγγλικά: Republic City), μια μητρόπολη που θυμίζει το Μανχάταν και τη Σανγκάη της δεκαετίας του 1920, περίπου 70 χρόνια μετά το φινάλε της σειράς *Άβαταρ: Ο Τελευταίος Ανεμοδαμαστής*. Εκεί, η Κόρρα θα προσπαθήσει να δαμάσει τον αέρα - και παράλληλα, να σταματήσει μια οργάνωση ονόματι "Ίσοι" (αγγ. Equalists) η οποία οργανώνει εξέγερση εναντίον των μαχητών όλων των στοιχείων με αρχηγό τον μυστηριώδη Αμόν. Στον 2ο κύκλο τα πνεύματα επιτίθενται στη Νότια Φυλή του Νερού με την βοήθεια του θείου της του Ούναλακ (αγγ. Unalaq) που επιδιώκει να γίνει ένα σκοτεινό Άβαταρ ενώνοντας την ψυχή του με το σκοτεινό πνεύμα Βάατου (αγγ. Vaatu), μετά επιτίθεται στην Δημοκρατική Πόλη, αλλά η Κόρρα καταφέρνει να τον σταματήσει.

Έπειτα από απόφαση των δημιουργών της σειράς και εφόσον η σειρά γνώρισε τεράστια επιτυχία ακόμη και μετά το πέρας της, ανακοινώθηκε από την Dark Horse Comics, εταιρεία κόμικ, στις αρχές του 2016, πως η σειρά θα συνεχιστεί με την μορφή των κόμικς (αγγ. Graphic Novel) το οποίο θα αποτελέσει μάλιστα τριλογία με τον τίτλο "Turf Wars" (ελλ. "Αψιμαχίες''). Η ιστορία που εκτυλίσσεται ξεκινά από την στιγμή που η Κόρρα και η Ασάμι βγαίνουν από τον Κόσμο των Πνευμάτων, ενώ επικεντρώνεται επιπλέον και στην ερωτική σχέση που αναπτύσσουν μεταξύ τους. Η πλοκή του έργου παραμένει περιπετειώδης καθώς η ομάδα Άβαταρ θα πρέπει να αντιμετωπίσει τα νέα προβλήματα που έπονται, μετά την δημιουργία της νέας πνευματικής πύλης όπου επιτήδειοι επιθυμούν να τη διαμορφώσουν ως πάρκο ψυχαγωγίας, αλλά και τις προστριβές που προκαλούνται μεταξύ ανθρώπων και πνευμάτων, οι διάφορες συμμορίες κακοποιών και τέλος η επέκταση των συνόρων της Δημοκρατικής Πόλης, γεγονός που θα αποτελέσει αιτία εχθρικών και βάναυσων επεισοδίων. Το κόμικ κυκλοφόρησε τον Ιούνιο του 2017.

Υπόβαθρο
--------

Ο κόσμος του Θ*ρύλου της Κόρρα* είναι ο ίδιος μ' αυτόν του προκατόχου της σειράς. Ο κόσμος είναι χωρισμένος σε 4 έθνη: τις Φυλές του Νερού, τους Νομάδες του Ανέμου, το Βασίλειο της Γης και το Έθνος της Φωτιάς. Σ' αυτό τον κόσμο, οι περισσότεροι άνθρωποι έχουν την ικανότητα να δαμάσουν τα στοιχεία του νερού, της γης, της φωτιάς και του ανέμου και κάποιες παραπλήσιες ιδιότητες που προκύπτουν από αυτά τα τέσσερα στοιχεία, όπως το αιμοδάμασμα και το μεταλλοδάμασμα. Η ικανότητα αυτή βασίζεται σε κινήσεις των κινέζικων και γενικά των ασιατικών πολεμικών τεχνών.

Μόνο το Άβαταρ, μπορεί να δαμάσει και τα 4 στοιχεία. Όταν πεθαίνει το Άβαταρ, το πνεύμα του μεταφέρεται σε άτομο του επόμενου έθνους. Η ιστορία του *Θρύλου της Κόρρα* επικεντρώνεται γύρω από την Άβαταρ Κόρρα, μια 17χρονη από τη Νότια Φυλή του Νερού. Στην αρχή της σειράς, η Κόρρα μπορούσε να δαμάζει το νερό, τη γη και τη φωτιά, αλλά θα μάθει πως να δαμάσει τον άνεμο από τον Τένζιν (αγγ. Tenzin), τον νεότερο γιο του Άβαταρ Άανγκ και της Κατάρα.

Η πλοκή διαδραματίζεται στην Δημοκρατική Πόλη, πρωτεύουσα της Ηνωμένης Δημοκρατίας των Εθνών, η οποία χτίστηκε μετά το τέλος του πολέμου στο *Άβαταρ: Ο Τελευταίος Ανεμοδαμαστής* από τον Άβαταρ Άανγκ και τον Ζούκο. Η πόλη, όπως δήλωσαν οι δημιουργοί της σειράς, «είναι το Μανχάταν της Ασίας», και σημείο συγκέντρωσης των ανθρώπων όλων των εθνών. Οι κάτοικοι της πόλης είναι ενωμένοι χάρη στο πάθος τους για το pro-bending (ελληνικά: επαγγελματική κάμψη), ένα θεαματικό άθλημα που αποτελείται από γεωδαμαστές, νεροδαμαστές και φωτοδαμαστές - σκοπός των παικτών είναι να ρίξουν τον αντίπαλο από το πεδίο της μάχης, χρησιμοποιώντας τις ικανότητές τους.

Επισκόπηση
----------

Κύριο λήμμα: Κατάλογος επεισοδίων του Θρύλου της Κόρρα
Η σειρά αποτελείται από τέσσερις κύκλους. Κάθε κύκλος αντιπροσωπεύεται από ένα βιβλίο, με διαφορετική πλοκή το καθένα.

| Βιβλίο | Τίτλος | Επεισόδια | Αρχική προβολή |  |
| --- | --- | --- | --- | --- |
| Πρώτη προβολή | Τελευταία προβολή | Δίκτυο |
| 1ο | *Αέρας* | 12 | 14 Απριλίου 2012 | 23 Ιουνίου 2012 | Nickelodeon |
| 2ο | *Πνεύματα* | 14 | 13 Σεπτεμβρίου 2013 | 22 Νοεμβρίου 2013 |
| 3ο | *Αλλαγή* | 13 | 27 Ιουνίου 2014 | 22 Αυγούστου 2014 | Nickelodeon
Nick.com |
| 4ο | *Ισορροπία* | 13 | 3 Οκτωβρίου 2014 | 19 Δεκεμβρίου 2014 | Nick.com |

Πλοκή
-----

### Βιβλίο 1ο: Αέρας

Κύριο λήμμα: Ο Θρύλος της Κόρρα - Βιβλίο 1: Αέρας
Στην αρχή της σειράς, η Κόρρα ως το νέο Άβαταρ ζεi προστατευμένη σε ένα στρατόπεδο του Λευκού Λωτού στον Νότιο Πόλο και έχει ήδη ολοκληρώσει την εκπαίδευσή της στην κάμψη των τριών εκ των τεσσάρων στοιχείων. Αυτή με ανυπομονησία θέλει να ξεκινήσει την εκπαίδευσή της στην κάμψη του Αέρα, αλλά ο μοναδικός εν ζωή δάσκαλος ανεμοδαμάσματος, ο Τένζιν, γιός του Άβαταρ Άανγκ έχει πολλές υποχρεώσεις στην Δημοκρατική Πόλη ως μέλος του Συμβουλίου και προς μεγάλη της απογοήτευση δηλώνει ότι προς το παρόν του είναι αδύνατον να μείνει ώστε να την διδάξει. Αυτή στη συνέχεια του προτείνει να μείνει μαζί του στην Δημοκρατική Πόλη αλλά αυτός αποκλείει αυτό το ενδεχόμενο αμέσως, εξηγώντας ότι η Δημοκρατική Πόλη είναι ένα επικίνδυνο μέρος, ειδικά για ένα μη ολοκληρωμένο Άβαταρ όπως αυτή. Η Κόρρα ωστόσο απτόητη λίγο αργότερα ξεφεύγει και μπαρκάροντας κρυφά ταξιδεύει στην Δημοκρατική Πόλη για να τον βρει Με το που φτάνει, αγνοώντας πώς πρέπει να συμπεριφέρεται σε μία μεγαλούπολη δεν αργεί να δημιουργήσει ταραχή και σύντομα συλλαμβάνεται. Στο κρατητήριο βρίσκεται σε διαμάχη με την αρχηγό της Αστυνομίας, Λιν Μπέιφονγκ (κόρη της Τοφ από το *Άβαταρ: Ο Τελευταίος Ανεμοδαμαστής*). Λίγο αργότερα όμως ο Τένζιν εμφανίζεται και ως υψηλόβαθμο στέλεχος "ξελασπώνει" την Κόρρα και τελικά της επιτρέπει να μείνει στο σπίτι του ώστε να εκπαιδευτεί. Καθώς η Κόρρα εξερευνά την Δημοκρατική Πόλη, γνωρίζει τα αδέρφια Μάκο και Μπόλιν και συμμετέχει μαζί τους στο πρωτάθλημα του επαγγελματικού δαμάσματος με την ομάδα «Κουνάβια της Φωτιάς». Η ομάδα έχει επιτυχία στο πρωτάθλημα, αλλά οι σχέσεις του Μάκο και της Ασάμι (κόρη του χορηγού της ομάδας) προκαλούν μερικές εντάσεις στην ομάδα. Λίγο αργότερα παρουσιάζονται οι δύο κυριότεροι ανταγωνιστές: οι Ίσοι (αγγ. Equalists) και ο Τάρλοκ (ένας φιλόδοξος πολιτικός). Οι Ίσοι είναι μη-δαμαστές με αρχηγό ένα μυστηριώδη άνδρα, τον Αμόν, ο οποίος κρύβει το πρόσωπό του πίσω από μία μάσκα. Στόχος τους είναι η «ισότητα» μεταξύ των δαμαστών και των μη-δαμαστών. Ο Τάρλοκ, μέλος του Συμβουλίου της Δημοκρατικής Πόλης, είναι υπέρ της βίαιης κατάπνιξης της επανάστασης, παρά τις αντιρρήσεις του Τένζιν, επίσης μέλος του Συμβουλίου. 

Όσο συνεχίζει η ιστορία, η Κόρρα ανακαλύπτει ότι ο Αμόν μπορεί να απομακρύνει την ικανότητα ενός δαμαστή να δαμάσει τα στοιχεία, ικανότητα που ο ίδιος ισχυρίζεται ότι του έδωσαν τα Πνεύματα ώστε να σταματήσει την καταπίεση των μη-μαχητών. Ο Τάρλοκ προσπαθεί να πείσει την Κόρρα να γίνει μέλος της ομάδας που αντιμετωπίζει τους Ίσους - οι τελευταίοι χρησιμοποιούν τρομοκρατικές τακτικές και επιτίθενται στην αρένα του επαγγελματικού δαμάσματος αμέσως μετά την λήξη του τελικού, όπου ο Αμόν απομακρύνει την ικανότητα των νικητών να δαμάσουν. Ο Τάρλοκ, ως αντίποινα για τις πράξεις των Ίσων με συνοπτικές διαδικασίες συλλαμβάνει και φυλακίζει μη-μαχητές, χωρίς να γνωρίζει αν ανήκουν απαραίτητα στους Ίσους. Η Κόρρα πιστεύοντας ότι ο Τάρλοκ δεν δρα δίκαια αρνείται να τον βοηθήσει. Τότε, αυτός φυλακίζει τους φίλους της και όταν αυτή τον συναντάει στο γραφείο του για να διαμαρτυρηθεί για την στάση του, την αναγκάζει σε μονομαχία. Η Κόρρα αποδεικνύεται αξιόμαχη όμως στο τέλος ο Τάρλοκ νικά και την απαγάγει χάρη στο αιματοδάμασμα, μια απαγορευμένη μορφή του νεροδαμάσματος, μέσω της οποίας ελέγχεις τα σωματικά υγρά κάποιου και συνεπώς, το σώμα του. Ο Τάρλοκ δηλώνει στον κόσμο ότι την αιχμαλώτισαν οι Ίσοι, αλλά ο Τένζιν, η Λιν και οι φίλοι της Κόρρα αρχίζουν έρευνες για να την βρουν και στην πορεία ανακαλύπτουν ότι ο Τάρλοκ λέει ψέματα. Προτού όμως αυτός μεταφέρει την Κόρρα κάπου πιο μακριά, ο Αμόν κάνει αιφνιδιαστική επίθεση στο κρυσφύγετό του. Ο Τάρλοκ νικά τους Ίσους με ευκολία μέσω αιματοδαμάσματος, όμως μυστηριωδώς, ο Αμόν μένει ανέπαφος και στη συνέχεια του παίρνει την ικανότητα να δαμάζει το νερό. Ωστόσο, η Κόρρα μέσα στην ταραχή ξεφεύγει και επιστρέφει, για να βρει την Δημοκρατική Πόλη υπό την κατοχή των Ίσων, οι οποίοι κυνηγούν μαζικά τους Μαχητές.

Λίγο αργότερα, οι ναυτικές δυνάμεις υπό τις διαταγές του στρατηγού Άιρο (εγγονός του Ζόυκο) οι οποίες στάλθηκαν για να απελευθερώσουν την πόλη δέχονται επίθεση από τα αεροπλάνα των Ίσων. Σε μια προσπάθεια της να βρει τον Αμόν, η Κόρρα βρίσκει την μυστική φυλακή του Τάρλοκ. Εκεί αυτός της αποκαλύπτει ότι αυτός και ο Αμόν (του οποίου το πραγματικό του όνομα είναι Νόατακ) στην πραγματικότητα είναι αδέρφια και παράλληλα οι γιοί του θρυλικού αιματοδαμαστή Γιακόουν. Ο Γιακόουν, πριν πολύ καιρό είχε καταφέρει να πάρει τον έλεγχο όλων των εγκληματικών οργανώσεων και να γίνει ο απόλυτος κυρίαρχος του εγκλήματος της πόλης. Τελικά έγινε τόσο ισχυρός και επικίνδυνος που ο Άβαταρ Άανγκ αναγκάστηκε να του απομακρύνει τις ικανότητες πριν 30 χρόνια. Επίσης μαθαίνει ότι ο Αμόν στην πραγματικότητα δεν είναι ένας μή-μαχητής όπως ισχυρίζεται ο ίδιος αλλά ένας αιμοδαμαστής τόσο ισχυρός που μπορεί όχι μόνο να δαμάζει το αίμα όποτε θελήσει (αντίθετα απ´ τους περισσότερους που μπορούν μόνο σε μια νύχτα με πανσέληνο) αλλά και να απομακρύνει τις ικανότητες κάποιου να δαμάζει μέσω αιματοδαμάσματος. Σε μια προσπάθεια να αποκαλύψουν στους υποστηρικτές του Αμόν την πραγματική του ταυτότητα, καθώς και το γεγονός ότι είναι και ο ίδιος μαχητής, ο Μάκο και η Κόρρα μπαίνουν μεταμφιεσμένοι σε μια συνέλευση των Ίσων, αλλά τα λεγόμενά τους δεν γίνονται πιστευτά και τελικά δέχονται επίθεση από τον Αμόν, ο οποίος τους κυνηγάει μέχρι μία αποθήκη. Εκεί, μακριά από τα βλέμματα των υποστηρικτών του, χρησιμοποιώντας αιματοδάμασμα ο Αμόν καταφέρνει να απομακρύνει την ικανότητα της Κόρρα να δαμάσει όλα τα στοιχεία, πλην του ανέμου (τον οποίο δεν κατείχε νωρίτερα). Η Κόρρα όμως, βλέποντας ότι ο Αμόν είναι έτοιμος να απομακρύνει τις ικανότητες του Μάκο, ανεμοδαμάζει για πρώτη φορά και ρίχνει τον Αμόν από το παράθυρο στην θάλασσα. Αυτός για να μην πνιγεί δαμάζει το νερό για να ανυψώσει τον εαυτό του, με αποτέλεσμα όλος ο κόσμος να πιστέψει τα λεγόμενα της Κόρρα. Ο Αμόν διαφεύγει με τον Τάρλοκ, ο τελευταίος όμως έχοντας χάσει την θέληση για ζωή ανατινάζει την βάρκα τους στην ανοιχτή θάλασσα, σκοτώνοντάς τους και τους δύο. 

Έχοντας χάσει την επαφή με τα στοιχεία του Νερού, της Γής και της Φωτιάς, η Κόρρα βρίσκεται σε απελπισία. Όμως τότε καταφέρνει να εισέλθει στην Κατάσταση Άβαταρ και να επικοινωνήσει με το πνεύμα του Άανγκ, αφού όπως της εξηγεί και ο ίδιος: "Όταν πέφτουμε στο χαμηλότερό μας σημείο είμαστε ανοιχτοί στην μεγαλύτερη αλλαγή". Ο Άανγκ της επιστρέφει την ικανότητα να δαμάζει τα στοιχεία αλλά και της δίνει την δύναμη να δίνει και να απομακρύνει το δάμασμα σε άλλους, μια ικανότητα που πολύ λίγα Άβαταρ κατείχαν. Στο τέλος, η Κόρρα επιστρέφει το δάμασμα στη Λιν και σε όλα τα θύματα του Αμόν και η ειρήνη στην Δημοκρατική Πόλη αποκαθίσταται ενώ η ίδια ξεκινάει μια σεξουαλική σχέση με τον Μάκο μετά τον χωρισμό του από την Ασάμι.

### Βιβλίο 2ο: Πνεύματα

Κύριο λήμμα: Ο Θρύλος της Κόρρα - Βιβλίο 2: Πνεύματα
Έξι μήνες μετά την ήττα της Ισότητας και της αποτυχημένης προσπάθειάς της να καταλάβει την Δημοκρατική Πόλη, ένας νέος κίνδυνος ξεσπά στις θαλάσσιες περιοχές του Νότιου πόλου. Θυμωμένα πνεύματα επιτίθενται σε πλοία και τα βυθίζουν. Παράλληλα η Κόρρα χρειάζεται περαιτέρω εξάσκηση στην κάμψη αέρα, γι' αυτό ο Τένζιν πρόκειται να την πάρει μαζί του στους 4 ναούς του αέρα, για να τελειοποιήσει την εκπαίδευσή της. Αρχικά, όμως ταξιδεύουν στην Νότια Φυλή του Νερού, για το φεστιβάλ "Πνεύματα των Παγετώνων". Η Κόρρα συναντιέται με τον θείο της, Ούναλακ, αδελφό του πατέρα της, Τόνρακ, καθώς και με τα ξαδέρφια της, Έσκα και Ντέζνα. Στο φεστιβάλ, ο Ούναλακ εκφράζει στο Άβαταρ την δυσαρέσκειά του για το φεστιβάλ, καθώς κάποτε αποτελούσε μια ιερή στιγμή διαλογισμού, φέροντας τους ανθρώπους με τα πνεύματα πιο κοντά. Όταν ο θείος της μαθαίνει ότι δεν έχει ακόμη "καλλιεργήσει" την σύνδεσή της με τον πνευματικό κόσμο, τότε εκείνος προτείνει στην Κόρρα να της διδάξει όλα όσα ξέρει. Έρχεται όμως σε αντίθεση με τον πατέρας της, λέγοντας ο ίδιος πως δάσκαλός της τώρα είναι ο Τένζιν. Αργότερα το ίδιο βράδυ, όταν ένα πνεύμα επιτίθεται στην Κόρρα, στους φίλους και στην οικογένειά της, και φαίνεται πως ο Ούναλακ είναι ο μόνος που κατάφερε να το σταματήσει, η Κόρρα παίρνει την απόφαση να γίνει ο θείος της ο νέος της δάσκαλος προκειμένου να μάθει περισσότερα πράγματα για τα πνεύματα, απορρίπτοντας τον Τένζιν και ερχόμενη σε ρήξη με τον πατέρα της για ακόμη μια φορά. Ο Ούναλακ πείθει την Κόρρα να ανοίξει την Νότια Πύλη του Κόσμου των Πνευμάτων, έτσι ώστε άνθρωποι και πνεύματα να έρθουν πιο κοντά και να αναπτύξουν σχέσεις ειρήνης και εμπιστοσύνης. Η Κόρρα δέχεται και ανοίγει την Πύλη. Μέσα στις επόμενες ημέρες, τα στρατεύματα του Βόρειου Πόλου, προσαράζουν στις ακτές του Νότου ηγούμενα από τον Ούναλακ, προκειμένου να προστατευθούν τα πνεύματα, τώρα που άνοιξε η Πύλη. Όμως ο προκλητικός χαρακτήρας των Βορείων και ο αντιδραστικός χαρακτήρας των Νότιων, έρχονται σε συνεχή αντιπαράθεση, κλιμακώνοντας τις εντάσεις και αυξάνοντας τις πιθανότητες μιας εμφύλιας σύρραξης μεταξύ των δύο Φυλών. Οι ενοχλημένοι Νότιοι από την τρέχουσα κατάσταση, συγκεντρώνονται στο σπίτι του Τόνρακ για να αποφασίσουν τι θα κάνουν. Ο Βάρικ προκαλεί επιτηδευμένα την όξυνση των παθών και υποκινεί ένοπλη ενέδρα κατά του Ούναλακ και του στρατού του, η οποία γίνεται αργά το βράδυ. Όμως η ενέδρα απέτυχε χάρη στην Κόρρα, και εν συνεχεία ο θείος της συλλαμβάνει όλα τα μέλη της εξέγερσης, ακόμη και τους γονείς της Κόρρα, οι οποίοι δεν έχουν καμία ανάμειξη, και τους παραπέμπει σε δίκη. Η μητέρα της κρίνεται αθώα, ενώ ο πατέρας της όχι. Η ποινή που τους επιβάλλεται είναι ο θάνατος, αλλά μετά από παράκληση της Κόρρα, ο Ούναλακ πείθει τον δικαστή να αλλάξει την ποινή των ανταρτών σε ισόβια φυλάκιση. Καθώς έχει σοβαρές υποψίες για όσα συνέβησαν, η Κόρρα μαθαίνει όλη την αλήθεια από τον δικαστή τον οποίο είχε εξαγοράσει ο θείος της. Τότε εκείνη παίρνει την απόφαση να ελευθερώσει τους αντάρτες και τον πατέρα της από την φυλακή, ενώ στρέφεται κατά του Ούναλακ, του οποίου αποκαλύφθηκαν οι κακόβουλες βλέψεις. Αυτός κρύβεται πίσω από την εξορία του πατέρα της καθώς και της επίθεσης των βαρβάρων στο Δάσος των Πνευμάτων με στόχο ο Τόνρακ να καταφύγει εκεί για να τους πιάσει. Θεωρώντας αναπόφευκτο τον εμφύλιο πόλεμο που η ίδια η Κόρρα προκάλεσε αναχωρεί μαζί με την παρέα της για την Ηνωμένη Δημοκρατία, για να ζητήσει από τον Πρόεδρο Ράικο, παροχή στρατού στην Νότια Φυλή του Νερού εξαιτίας του εμφυλίου, αλλά αυτός αρνείται. Όταν επίσης αναζητά την βοήθεια των Ηνωμένων Δυνάμεων, χωρίς αποτέλεσμα, αποφασίζει να στραφεί στο έθνος της Φωτιάς. Το ταξίδι της όμως παίρνει άσχημη τροπή, όταν ένα πνεύμα τής επιτίθεται. Ξεβράζεται σε ένα νησί, έχοντας μάλιστα πάθει αμνησία. Χρειάστηκε να επικοινωνήσει με το πνεύμα του Άβαταρ (συνάντησε τον Άβαταρ Γουάν, το πρώτο Άβαταρ) για να επανέλθει. Επανασυνδέεται με τον Τένζιν, ενώ η Τζινόρα την οδηγεί στον κόσμο των Πνευμάτων για να σταματήσει τον Ούναλακ, αλλά μάταια. Ο ίδιος απαγάγει την Τζινόρα και την παγιδεύει στον κόσμο των Πνευμάτων, ενώ αναγκάζει την Κόρρα να ανοίξει την Βόρεια Πύλη. 

Παράλληλα, στην πόλη, ο Μπολίν παρατά την τρελή κοπέλα του, Έσκα και χάρη στον Βάρικ γίνεται ηθοποιός. Ο Μάκο ήδη χώρισε με την Κόρρα, εξαιτίας των εντάσεων που επικρατούσαν στη σχέση τους, ενώ η Ασάμι γίνεται το νέο του κορίτσι ξανά. Ο Βάρικ ακόμη είναι ο υπεύθυνος που κρύβεται πίσω από την επίθεση στο πολιτιστικό κέντρο της Νότιας Φυλής του Νερού της Δημοκρατικής Πόλης, όταν οι Νότιοι διαδήλωναν κατά των Βορείων και του Ούναλακ. Οι Βόρειοι που επιτέθηκαν, αποκαλύφθηκε από τον Μάκο ότι ήταν μαχητές της φωτιάς. Αργότερα ο ίδιος μπαίνει στην φυλακή καθώς θα κατέστρεφε τα σχέδια του Βάρικ. Ο Βάρικ δημιουργεί μία νέα ταινία με προπαγανδιστικό χαρακτήρα με στόχο να πείσει τον Πρόεδρο Ράικο την ανάμειξη της Δημοκρατικής Πόλης στον εμφύλιο. Η ταινία προβάλλεται σε χιλιάδες κόσμο της πόλης, προκειμένου οι πολίτες να συνειδητοποιήσουν την κατάσταση στον Νότο και να προσφέρουν στρατιωτική βοήθεια στην Νότια Φυλή του Νερού. Όμως δεν σταματά εκεί. Νότιοι στρατιώτες ταξιδεύουν στην Δημοκρατική Πόλη και κατά την διάρκεια της πρεμιέρας της ταινίας και απαγάγουν τον Πρόεδρο αλλά ο Μπολίν τους εμποδίζει. Ο Βάρικ φυλακίζεται ως υπεύθυνος της απαγωγής. Με αυτό τον τρόπο θα ήταν σίγουρη η ανάμειξη της Δημοκρατικής Πόλης στον πόλεμο. Τα σχέδια του Ούναλακ να κατακτήσει τον κόσμο αποκαλύπτονται αλλά ο Πρόεδρος επιμένει να μην βοηθήσει τον Νότο. Ο Τόνρακ και οι δυνάμεις του ηττήθηκαν κατά την επίθεσή τους ενάντια στον Ούναλακ. Η Κόρρα με τους φίλους της θα πρέπει να βρουν έναν τρόπο να εμποδίσουν τον θείο της πριν το γεγονός της Σύγκλισης. 

Κατά το γεγονός της Αρμονικής Σύγκλισης, η Κόρρα, ο Μάκο, ο Μπολίν, ο Τένζιν, ο Μπούμι και η Κάια εισέρχονται στον κόσμο των Πνευμάτων. Οι τελευταίοι αναζητούν την Τζινόρα, ενώ οι πρώτοι μένουν για να αντιμετωπίσουν τον Ούναλακ. Ο Βάατου, το σκοτεινό πνεύμα, ελευθερώνεται από την φυλακή του και ενώνεται με τον Ούναλακ και γίνεται ένα σκοτεινό Άβαταρ. Καταστρέφει την Ράαβα και η σύνδεση της Κόρρα με τα προηγούμενα Άβαταρ χάνεται οριστικά. Στο δέντρο του Χρόνου όμως επικοινωνεί με το εσώτερο πνεύμα της καταφέρνοντας να νικήσει τον Βάατου, να επανασυνδεθεί με το Πνεύμα του Φωτός (που δεν έχει παύσει να υφίσταται) και να φυλακίσει τον τελευταίο για άλλα 10.000 χρόνια. Η Τζινόρα επιστρέφει από τον κόσμο των Πνευμάτων. Στο τέλος, ο εμφύλιος πόλεμος τερματίζεται, ο Ούναλακ σκοτώνεται και η Νότια Φυλή του Νερού κερδίζει ξανά την ανεξαρτησία της. Η Κόρρα παίρνει την απόφαση να μείνουν ανοικτές οι Πύλες καθώς πιστεύει ότι οι άνθρωποι και τα πνεύματα θα πρέπει να μάθουν να συμβιώνουν και να αναπτύσσουν σχέσεις αγάπης και εμπιστοσύνης. Με τους δύο κόσμους ενωμένους, η ανθρωπότητα μεταβαίνει σε μία νέα εποχή.

### Βιβλίο 3ο: Αλλαγή

Κύριο λήμμα: Ο Θρύλος της Κόρρα - Βιβλίο 3: Αλλαγή
Στον 3ο κύκλο αφού η Κόρρα νικάει το Σκοτεινό Άβαταρ πρέπει να αντιμετωπίσει το λαό της Δημοκρατικής Πόλης ο οποίος είναι εξαγριωμένος γιατί κατά την μάχη της η πόλη γέμισε τεράστιες Πνευματικές κλιματσίδες. Η Κόρρα κάνει μία προσπάθεια να τις ξεφορτωθεί αλλά μάταια, καθώς αυτές ξαναφυτρώνουν. Μέσα σε όλες αυτές τις αναταραχές ο Μπούμι, ο αδερφός του Τένζιν ανακαλύπτει ότι έχει δυνάμεις ανεμοδαμαστή όπως και πολλοί άλλοι πολίτες της Δημοκρατικής Πόλης. Η αστυνομία λαμβάνει κλήσεις για ανθρώπους με ασυνήθιστες ικανότητες και η Κόρρα κάνει ό,τι μπορεί για να τους καθησυχάσει. Μέσα σε όλο αυτό το χάος, ο Πρόεδρος Ράικο διατάζει την Κόρρα να εγκαταλείψει την πόλη για να ηρεμίσουν τα πνεύματα. Η Κόρρα αποφασίζει να γυρίσει τον κόσμο για να ψάξει για νέους ανεμοδαμαστές και να επαναφέρει το Έθνος του Αέρα. Μαζί της έρχονται η Ασάμι, ο Μπολίν, ο Τένζιν, ο Μπούμι και μετά από δισταγμό ο Μάκο ο οποίος δεν εγκαταλείπει τόσο εύκολα την δουλειά του ως ντετέκτιβ στην Δημοκρατική Πόλη. Το εγχείρημα αυτό αποδεικνύεται δύσκολο, -ο μόνος ανεμοδαμαστής που δέχεται να τους ακολουθήσει είναι ο Κάι, ένα ορφανό παιδί και κλέφτης, του οποίου την κηδεμονία τελικά δέχονται να αναλάβουν- ώσπου φτάνουν στην Μπα Σινγκ Σε, την πόλη που μεγάλωσε ο πατέρας του Μάκο και του Μπολίν. Η Κόρρα ρωτάει για τους ανεμοδαμαστές την βασίλισσα της Μπα Σινγκ Σε, και η βασίλισσα πείθει την Κόρρα να εκτελέσει κάποια βασιλικά καθήκοντα ώστε να της δώσει περαιτέρω πληροφορίες. Η Κόρρα αφού εκτελεί αυτά τα θελήματα ζητάει να της δείξει τους μαχητές του αέρα αλλά η βασίλισσα αρνείται κατηγορηματικά την ύπαρξη τους. Εντωμεταξύ, ο Μάκο και ο Μπολίν βρίσκονται σε ξένους δρόμους όπου συναντούν την οικογένεια τους ενώ ο Κάι βρίσκεται αιχμάλωτος από ένα στρατιωτικό σώμα της βασίλισσας οι οποίοι μαζεύουν μαχητές αέρα από όλη την Μπα Σινγκ Σε για να δημιουργήσουν ένα προσωπικό στρατό για την βασίλισσα. Η Κόρρα τελικά με την βοήθεια της Τζινόρα ανακαλύπτει πού έχει αιχμαλωτίσει η βασίλισσα τους μαχητές του αέρα και αφού τους ελευθερώνει, τους δίνει την επιλογή να διαλέξουν τον δρόμο τους. Οι περισσότεροι, αποφασίζουν να ξεκινήσουν μια καινούργια ζωή ως νομάδες του αέρα σώζοντας το έθνος τους. Ωστόσο, σύντομα γίνεται όλο και πιο εμφανής η παρουσία μιας αντικαθεστωτικής οργάνωσης εν ονόματι Ερυθρός Λωτός, με αρχηγό τον Ζαχίρ. Αφού αυτός δολοφονεί την βασίλισσα της Γης προκαλώντας χάος και αταξία στην Μπα Σινγκ Σε, μαζί με την ομάδα του αιχμαλωτίζει τους νέους μαχητές του Αέρα για να αναγκάσει την Κόρρα να παραδοθεί. Ο Ζαχίρ αιχμαλωτίζει την Κόρρα αλλά τελικά δεν ελευθερώνει τους ανεμοδαμαστές όπως υποσχέθηκε. Οι φίλοι της προσπαθούν να την ελευθερώσουν αλλά η ομάδα του Ζαχίρ αποδεικνύεται πολύ ικανή. Παρόλα αυτά, λόγω αριθμητικής υπεροχής τελικά οι φίλοι της Κόρρας και οι σύμμαχοι τους σκοτώνουν την αγαπημένη του Ζαχίρ και στριμώχνουν τον ίδιο. Τότε όμως αυτός, έχοντας στα χέρια του ένα φυλαχτό του πνευματικού ηγέτη Λαχίμα, το οποίο έχει κλέψει από το ναό του αέρα, αφού τον επισκέφθηκε μεταμφιεσμένος, και ελεύθερος πλέον από κάθε επίγεια επιθυμία, "ελευθερώνεται" από το έδαφος και πετυχαίνει (ξεκλειδώνει) την Αβαρία, μια ιδιαίτερη και σπάνια ικανότητα, που πριν από αυτόν λέγεται ότι μόνο ο ίδιος ο Λαχίμα κατείχε στον κόσμο. Μπροστά στα έκπληκτα μάτια των φίλων της Κόρρα, φεύγει με εκείνη αιωρούμενος και επιστρέφει στο κρησφύγετό του. Εκεί, δηλητηριάζει την Κόρρα με ένα μεταλλικό δηλητήριο που την αναγκάζει να μπει στην κατάσταση Άβαταρ ώστε να μπορέσει να την σκοτώσει, με αποτέλεσμα να μην υπάρξει ποτέ άλλος Άβαταρ. Τελικά η Κόρρα με την βοήθεια των φίλων της και των μαχητών του αέρα που απελευθερώθηκαν νικά τον Ερυθρό Λωτό. Μόνο ο Ζαχίρ επιβιώνει ο οποίος και φυλακίζεται. Η Κόρρα μετά από όλες αυτές τις τραυματικές εμπειρίες που έζησε και το δηλητήριο το οποίο έχει χορηγήσει ατο σώμα της ο Ζαχίρ, είναι ανίκανη να περπατήσει αλλά και να μπει στην κατάσταση Άβαταρ, τελειώνοντας έτσι τον τρίτο κύκλο απαισιόδοξα. Ωστόσο, η Τζινόρα μετά τα κατορθώματά της στον πόλεμο με τον Ερυθρό Λωτό αναγνωρίζεται ως δάσκαλος ανεμοδαμάσματος σε μία μεγάλη και χαρούμενη τελετή Ανεμοδαμαστών, δείχνοντας έτσι ότι οι προσπάθειές τους δεν ήταν καθόλου άκαρπες και χάρις σε αυτές το μεγάλο όνειρο του Άανγκ επιτέλους εκπληρώθηκε.

### Βιβλίο 4ο: Ισορροπία

Κύριο λήμμα: Ο Θρύλος της Κόρρα - Βιβλίο 4: Ισορροπία
Ο τέταρτος κύκλος τοποθετείται χρονικά 3 χρόνια αργότερα. Τα μέλη της ομάδας Άβαταρ έχουν προχωρήσει πλέον με τις ζωές τους. Η Κόρρα δεν έχει καταφέρει ακόμη να αποκαταστήσει την υγεία της, αλλά ούτε να αφυπνίσει την κατάσταση Άβαταρ. Ο Μάκο εργάζεται ως προσωπικός σωματοφύλακας του μελλοντικού βασιλιά του Έθνους της Γης, του πρίγκιπα Γου, η Ασάμι ασχολείται με την ανάπτυξη των Μελλοντικών Βιομηχανιών, ενώ ο Μπολίν είναι υψηλόβαθμος στρατιωτικός στον στρατό της Κουβίρα, γνωστή και ως "Μεγάλη Ενοποιός" μαζί με τον Βάρικ και τη Ζου Λι. Στην Κουβίρα έχει ανατεθεί εδώ και τρία χρόνια, η αναδιοργάνωση και επαναφορά του Βασιλείου της Γης μετά το θάνατο της Βασίλισσας, πράγμα το οποίο πέτυχε και με την συνδρομή του μελλοντικού της συζύγου, Μπατάρ. Ήταν όμως αυταρχικός χαρακτήρας, οπότε και την ημέρα στέψης του πρίγκιπα Γου, εκείνη δεν παραιτήθηκε από τα καθήκοντά της, όπως είχε άλλωστε συμφωνηθεί, αλλά μάλιστα καθαίρεσε τον τελευταίο υποστηρίζοντας την ανάγκη αναστήλωσης του Βασιλείου της Γης στο οποίο επικρατεί η αναρχία και το χάος. Απείλησε ακόμη έμμεσα, πως θα απέκρουε τον οποιονδήποτε που θα στεκόταν εμπόδιο στο έργο της. Παράλληλα η Κόρρα μέσα σε 6 μήνες ανέκτησε την δυνατότητα να περπατά ξανά με την βοήθεια της Κατάρα. Όταν κατάλαβε πως δεν θα γινόταν καλύτερα αν εξακολουθούσε να μένει στο σπίτι της, θέλησε να επιστρέψει πίσω στην Δημοκρατική Πόλη όπου βρισκόταν η δράση. Με την άφιξή της εκεί, αρχίζει να βλέπει συνεχώς οράματα με την ίδια να εικονίζεται ως ένα σκοτεινό Άβαταρ, τα οποία τη στοιχειώνουν. Δεν περνά αρκετός καιρός για να ανακαλύψουν οι άνθρωποί της πως είχε εξαφανιστεί σε μία προσπάθεια να ξαναβρεί τον εαυτό της. Τότε αρχίζουν να την ψάχνουν. Με την βοήθεια ενός πνεύματος, οδηγείται στον Βάλτο και στην Τοφ η οποία όπως αποδεικνύεται αργότερα τη βοηθά να αποβάλει και τις τελευταίες σταγόνες δηλητηρίου που είχε ακόμη στο σώμα της και που ήταν υπεύθυνες για το γεγονός ότι ακόμη ένιωθε αδύναμη, αφυπνώντας την κατάσταση Άβαταρ. Εν τω μεταξύ ο Μπολίν και ο Βάρικ μαθαίνουν για τις φιλόδοξες βλέψεις της Κουβίρα να ηγηθεί της Αυτοκρατορίας της. Μία από τις επικράτειες που απομένουν για την πλήρη ενοποίηση του Βασιλείου είναι η Ζαοφού, η οποία όμως αρνείται την ένωσή της με το υπόλοιπο κράτος, με αρχηγό την Σου Μπέιφονγκ. Η Κόρρα πληροφορείται για αυτό και σπεύδει προς εκεί. Εκεί αναγκάζεται να παλέψει με την Κουβίρα για την ανεξαρτησία της πόλης. Χρησιμοποιώντας την Κατάσταση Άβαταρ η Κόρρα αποδεικνύεται ασύγκριτα ισχυρότερη αλλά την τελευταία στιγμή ένα τρομακτικό όραμα την αποσυντονίζει και ηττάται. Οι Μπέιφονγκ φυλακίζονται. Ακόμη, ο Μπολίν και ο Βάρικ εγκατέλειψαν το στρατό της Μεγάλης Ενοποιού, ενώ η Ζου Λι τους προδίδει τάχα, προκειμένου να σαμποτάρει την ολοκλήρωση του υπερόπλου που σχεδίασε ο Βάρικ, το οποίο καταναλώνει την ενέργεια των πνευματικών κλιματσίδων και είναι ασταμάτητο. Παράλληλα η Κόρρα μαζί με τον Μάκο και την Ασάμι σώζουν τον πρίγκιπα που είχε απαχθεί από άντρες της Κουβίρα. Ο Μπολίν με τον Βάρικ καταφτάνουν στην Ηνωμένη Δημοκρατία, για να ειδοποιήσουν τον Ράικο αλλά και τους υπόλοιπους παγκόσμιους ηγέτες για το υπερόπλο της Κουβίρα. Στην συνέχεια ο πρώτος βοηθά την Οπάλ, την Λι και την Τοφ να σώσουν την οικογένεια Μπέιφονγκ που κρατούνται αιχμάλωτοι από τον στρατό της Κουβίρα. Ακόμη, η Κόρρα συνειδητοποιώντας πως ακόμη είναι αδύναμη καθώς εξακολουθεί να βλέπει οράματα με τον Ζαχίρ την ημέρα που την δηλητηρίασε αποφασίζει να τον επισκεφθεί στην φυλακή. Εκείνος πράγματι την βοηθά να ξεπεράσει επιτέλους αυτούς τους φόβους που την στοιχειώνουν, καθώς πιστεύει και αυτός οτι η Κουβίρα πρέπει να ηττηθεί. Εν τω μεταξύ η Ζου Λι προειδοποιεί τους υπόλοιπους για την επικείμενη επίθεση της Κουβίρα και του στρατού της στην Ηνωμένη Δημοκρατία. Μόλις καταφθάνουν στα σύνορα, η Κόρρα και οι φίλοι της αντικρίζουν τον Κολοσσό (το υπερόπλο, ένα γιγάντιο Mecha εξοπλισμένο με λέιζερ πνευματικής ενέργειας) χάρις στο οποίο η Κουβίρα είναι αήττητη. Προκειμένου να μην υπάρξουν απώλειες, ο πρίγκιπας Γου μαζί με την Πέμμα προσπαθούν να εκκενώσουν την πόλη, φυγαδεύοντας τους πολίτες μακριά από εκεί. Με την βοήθεια των ανεμοδαμαστών και του πατέρα της Ασάμι, η ομάδα Άβαταρ εισχωρεί στον Κολοσσό και τον τελικά τον καταστρέφουν. Η Κόρρα δίνει μια αποφασιστική μάχη με την Κουβίρα και την νικά. Η Κουβίρα απεγνωσμένη ρίχνει με το λέιζερ στην Κόρρα, το οποίο όμως απορροφά ενέργεια από τις κλιματσίδες τριγύρω και ρίχνει ανεξέλεγκτα. Η Κόρρα δείχνοτας μεγαλοψυχία σώζει την Κουβίρα από την ακτίνα που προηγουμένως αυτή άνοιξε εναντίον της, εκτρέποντας την και δαμάζοντας την πνευματική της ενέργεια. Εξαιτίας της τεράστιας ενέργειας της ακτίνας, ανοίγει άθελά της μια νέα πνευματική πύλη στην καρδιά της πόλης. Στην συνέχεια η Κουβίρα αναγνωρίζοντας την δύναμη του Άβαταρ παραδίδεται στην Σου, στην οποία και θα λογοδοτήσει για τις πράξεις της. 

Εν τέλει ο Βάρικ παντρεύεται τη Ζου Λι. Οι σχέσεις μεταξύ των ηρώων αποκαθίστανται και όλα γίνονται όπως ήταν παλιά. Η σειρά κλείνει με την Κόρρα και την Ασάμι να μπαίνουν από τη νέα Πύλη μαζί στον κόσμο των Πνευμάτων για διακοπές.

Προβολή
-------

Αρχικά, *Ο Θρύλος της Κόρρα* αναμενόταν ως μια μικρή σειρά 12 επεισοδίων, αλλά αργότερα, το Nickelodeon αποφάσισε να το επεκτείνει σε χρονιά με 26 επεισόδια. Τον Ιούλιο του 2012, προστέθηκε μια χρονιά με 26 επεισόδια. Καθώς η Nickelodeon χωρίζει τα επεισόδια σε 2 χρονιές για διοικητικούς λόγους, οι δημιουργοί της σειράς δήλωσαν ότι η σειρά θα χωρίζεται σε 4 βιβλία (χρονιές) που θα έχουν αυτόνομες ιστορίες.

Τα πρώτα 12 επεισόδια (Βιβλίο 1: Άνεμος) προβλήθηκαν στο Nickelodeon από τις 14 Απριλίου μέχρι τις 23 Ιουνίου 2012. Τα επεισόδια προβλήθηκαν στο Ηνωμένο Βασίλειο το φθινόπωρο του 2012.

Τον Ιούνιο του 2012, το Nickelodeon ξεκίνησε την παραγωγή της δεύτερης χρονιάς (Βιβλίο 2: Πνεύματα), η οποία κυκλοφόρησε το 2013.

Η τρίτη σεζόν βγήκε στον αέρα στις Ηνωμένες Πολιτείες στις 27 Ιουνίου 2014 με δύο επεισόδια κάθε φορά. Μετά από τις χαμηλές βαθμολογίες των πρώτων επτά επεισοδίων, το Nickelodeon αφαίρεσε τα τελευταία πέντε επεισόδια από το πρόγραμμα μεταδόσεων. Παρόλο που η σειρά δεν ταίριαζε πολύ καλά με το λοιπό πρόγραμμα του Nickelodeon, η σειρά είχε ιδιαίτερα μεγάλη επιτυχία διαδικτυακά.

Η τέταρτη σεζόν ξεκίνησε να προβάλλεται στις Ηνωμένες Πολιτείας στις 3 Οκτωβρίου 2014 μέσω του Nick.com, του Amazon Video και των ITunes και Hulu.

Παραγωγή
--------

Μια δοκιμαστική φωτογραφία που κυκλοφόρησε μετά την ανακοίνωση της σειράς - η Κόρρα βλέπει την Δημοκρατική Πόλη
Ο *Θρύλος της Κόρρα* δημιουργήθηκε από τους Μάικλ Τάντε ΝτιΜάρτινο και Μπράιν Κονιέτζκο στο Nickelodeon Animation Studios. Σχεδόν όλη η εργασία πάνω στα κινούμενα σχέδια έγινε από το νοτιοκορεάτικο στούντιο Studio Mir. Η παραγωγή της σειράς ανακοινώθηκε στο ετήσιο Comic-Con στο Σαν Ντιέγκο στις 22 Ιουλίου 2010. Αρχικά, η προβολή του αναμενόταν τον Οκτώβριο του 2011. Η σειρά αναμενόταν να περιλαμβάνει 12 επεισόδια και τα γεγονότα θα διαδραματίζονταν στον ίδιο κόσμο όπως και στην προκάτοχη σειρά, αλλά 70 χρόνια μετά. Η πρώτη προβολή της σειράς αναβλήθηκε για τις 14 Απριλίου 2012, για να επιτραπεί η πρόσθεση 14 επεισοδίων. Στο San Diego Comic-Con 2011, οι δημιουργοί δήλωσαν ότι τα πρώτα 12 επεισόδια θα αποτελέσουν το πρώτο βιβλίο και τα άλλα 14 το δεύτερο. Πριν προβληθεί η σειρά στην τηλεόραση, ανακοινώθηκε ότι τα πρώτα 2 επεισόδια θα επαναπροβληθούν στην ιστοσελίδα *Korra Nation*, αν το τελευταίο λάμβανε 100.000 "μου αρέσει" (likes). Ο σκοπός επετεύχθη και στα μεσάνυχτα της 24ης Μαρτίου, τα πρώτα δύο επεισόδια προβλήθηκαν στην ιστοσελίδα, όπου έμειναν για το Σαββατοκύριακο.

Η σειρά έχει πιο σκοτεινά θέματα από τον προκάτοχο του, αλλά έχει ισορροπία μεταξύ των ώριμων θεμάτων και της διασκέδασης. Επίσης, συμπεριλαμβάνει ένα εφηβικό έρωτα με ήρωα την Κόρρα. Στην αρχή, οι δημιουργοί της σειράς δήλωσαν ότι έγραψαν το σενάριο για όλα τα επεισόδια και ότι δεν πρέπει να συμπεριληφθούν και άλλα επεισόδια, καθώς ήθελαν μια συνοπτική ιστορία. Ωστόσο, όταν ο αριθμός των επεισοδίων αυξήθηκε στα 26 και μετά στα 52, περισσότεροι σεναριογράφοι ανέλαβαν την δουλειά, έτσι ώστε οι δημιουργοί να ασχοληθούν κυρίως με το σχέδιο. Ο Χοακίμ Ντος Σάντος και ο Κιχιούν Ρίου, οι οποίοι εργάστηκαν στο σχέδιο της προκάτοχου σειράς, καθώς και ο Ιάν Γκράχαμ που εργάστηκε στην ιστορία της σειράς, δέχθηκαν να συμμετάσχουν στο έργο. Ο Τζέρεμι Ζάκερμαν, ο οποίος ήταν ο συνθέτης του σάουντρακ του *Άβαταρ: Ο Τελευταίος Ανεμοδαμαστής*, επέστρεψε για να γράψει τη μουσική της νέας σειράς.

Χαρακτήρες
----------

### Πρωταγωνιστές

* Η **Κόρρα** (Τζάνετ Βάρνεϊ) είναι η πρωταγωνίστρια της σειράς και διάδοχος του Άανγκ ως Άβαταρ. Είναι 17 ετών και γεννήθηκε στη Νότια Φυλή του Νερού. Χαρακτηρίζεται ως επαναστατική κοπέλα. Η Κόρρα δάμασε ήδη το νερό, τη γη και τη φωτιά αλλά δεν έχει ακόμα καταφέρει να δαμάσει τον άνεμο ούτε και να μπαίνει στην κατάσταση του Άβαταρ - ικανότητες που βασίζονται περισσότερο στην πνευματικότητα, κάτι που η Κόρρα δεν διαθέτει. Σε αυτά θα την βοηθήσει ο Τένζιν. Στα ελληνικά με την φωνή της Σοφίας Καψαμπέλη. Ο θορυβώδης χαρακτήρας της εμπνεύστηκε από την αδερφή του Κονιέτζκο και από τις γυναίκες που ασχολούνται με μεικτές πολεμικές τέχνες.
* Ο **Μάκο** (Ντέιβιντ Φαουστίνο) είναι φωτοδαμαστής και το ερωτικό ενδιαφέρον της Κόρρα. Ο Μάκο όταν ήταν παιδί αναγκάστηκε να ωριμάσει απότομα καθώς αυτός και ο μικρότερός του αδερφός βρέθηκαν στους δρόμους μετά τον θάνατο των γονιών τους. Για να επιβιώσουν αναγκάστηκαν αρχικά να στραφούν στην μικροαπατεωνιά και στο έγκλημα αλλά στο τέλος αποφάσισαν να απομακρυνθούν από αυτά και να συμμετέχουν σε αγώνες επαγγελματικής κάμψης για να κερδίσουν χρήματα. Έλαβε το όνομα του προς τιμήν του εκλειπόντα Μάκο Ιβαμάτσου, ο οποίος ανέλαβε τον ρόλο του Άιρο στην προκάτοχο σειρά, προτού πεθάνει ξαφνικά στα μέσα των ηχογραφήσεων για το *Βιβλίο της Γης*. Στα ελληνικά με την φωνή του Θοδωρή Σμέρου.
* Ο **Μπολίν** (Π. Ζ. Μπάιρν) είναι μαχητής της γης και ο νεότερος αδερφός του Μάκο. Σε αντίθεση μ' αυτόν, ο Μπόλιν είναι αισιόδοξος, αστείος αλλά πολλές φορές αφελής και ανώριμος. Συμμετέχει στην ίδια ομάδα επαγγλεματικής κάμψης με τον αδερφό του. Περιγράφεται ως αγόρι «που πάντα έχει μια γυναίκα στον ώμο του». Στα ελληνικά με την φωνή του Χρήστου Θάνου.
* Η **Ασάμι Σάτο** (Σέισελλ Γκάμπριελ) είναι η μοναδική κόρη του πλούσιου βιομηχάνου Χιρόσι Σάτο. Αν και δεν είναι μαχητής, όταν ανακαλύπτει ότι ο πατέρας της εργάζεται για τους Ίσους, αρνείται να τον βοηθήσει και πηγαίνει με το μέρος της Κόρρα. Στο Βιβλίο 2, η Ασάμι θα αναλάβει τη βιομηχανία του πατέρα της. Στα ελληνικά με την φωνή της Μαρίας Ζερβού.
* Ο **Τένζιν** (Τζ. Κ. Σίμονς) είναι δάσκαλος της Κόρρα στη μαγεία του ανέμου. Είναι το νεότερο παιδί του Άανγκ και της Κατάρα. Είναι νυμφευμένος με την Πέμα και έχει 4 παιδιά, με τα οποία μένει στο Νησί του Ναού του Ανέμου. Παλιότερα είχε σχέση με τη Λίν και γι' αυτό κάποιες φορές υπάρχει ένταση μεταξύ των δύο. Στα ελληνικά με την φωνή του Νίκου Νίκα.
* Η **Λιν Μπέιφονγκ** (Μίντι Στέρλινγκ) είναι κόρη της Τοφ Μπέιφονγκ και αρχηγός της Αστυνομίας της Δημοκρατικής Πόλης. Η Αστυνομία δαμάζει το μέταλο (μορφή γαιοδαμάσματος) για να συλλαμβάνει τους εγκληματίες. Η Λιν θεωρεί αρχικά την Κόρρα απειλή για την Δημοκρατική Πόλη, αλλά μετά γίνονται φίλες. Ο χαρακτήρας της εμπνεύστηκε απ' αυτόν της μητέρας της, ενώ η εμφάνιση της από μια παραγωγό της σειράς. Στα ελληνικά με την φωνή της Μαρίας Ζερβού.
* Ο **Αμόν** (Στιβ Μπλουμ) είναι ο μασκοφόρος αρχηγός των Ίσων, μιας αντιμαχητικής οργάνωσης. Έχει την ικανότητα να απομακρύνει την ικανότητα του ατόμου να δαμάσει τα στοιχεία. Στο τέλος του Βιβλίου 1, γίνεται γνωστό ότι το πραγματικό του όνομα είναι Νόαρτακ και ότι είναι αδερφός του Τάρλοκ, καθώς επίσης και αιματοδαμαστής. Είναι ο κύριος ανταγωνιστής της πρώτης σεζόν. Στα ελληνικά με την φωνή του Νίκου Νίκα.
* Η **Νάγκα** (Ντι Μπράντλεϊ Μπέικερ) είναι θηλυκή πολική αρκούδα-σκύλος και σύντροφος της Κόρρα. Είναι πολύ προστατευτική και ξέρει να βοηθά την Κόρρα σε δύσκολες καταστάσεις.
* Ο **Πάμπου** (Ντι Μπράντλεϊ Μπέικερ) είναι το ευφυέστατο κουνάβι του Μπόλιν, με τον οποίο κάνουν αρκετές πλάκες.
* Ο **Τάρλοκ** (Ντι Μπράντλεϊ Μπέικερ) είναι εκπρόσωπος της Βόρειας Φυλής του Νερού στο Συμβούλιο της Ομοσπονδιακής Πόλης. Είναι μαχητής του νερού, φιλόδοξος πολιτικός και χρησιμοποιεί βάρβαρες μεθόδους για να αντιμετωπίσει τους Ίσους. Αποκαλύπτεται ότι είναι μαχητής του αίματος (είναι μέρος της μαγείας του νερού) και αδερφός του Αμόν. Στα ελληνικά με την φωνή του Χρήστου Θάνου.

### Δευτερεύοντες χαρακτήρες

* Η **Πέμμα** (Μαρία Μπάμφορντ) είναι σύζυγος του Τένζιν και μητέρα της Τζινόρα, της Ίκκι, του Μίλο και του Ρόχαν. Η Πέμα δεν είναι μαχητής και μένει με την οικογένεια της στο Νησί του Ναού του Ανέμου.
* Η **Τζινόρα** (Κίερναν Σίπκα) είναι η μεγαλύτερη κόρη του Τένζιν και είναι πολύ διαβαστερό άτομο.
* Η **Ίκκι** (Ντάρσι Ρόουζ Μπάιρνς) είναι η μικρότερη κόρη του Τένζιν και περιγράφεται ως αστείο και τρελό άτομο που μιλά πολύ γρήγορα.
* Ο **Μίλο** (Λόγκαν Γουέλς) είναι ο μεγαλύτερος γιος του Τένζιν και το τρίτο από τα 4 παιδιά του.
* Ο **Ρόχαν** είναι ο δεύτερος γιος του Τένζιν και το τέταρτο παιδί του με την Πέμα. Γεννήθηκε κατά τη διάρκεια της επίθεσης των Ίσων στην Δημοκρατική Πόλη.Ο Κείτα Γκοτό, έμπνευση για τον χαρακτήρα του Χιρόσι Σάτο
* Ο **Χιρόσι Σάτο** (Ντάνιελ Ντάε Κιμ) είναι μη-μαχητής από τη Φυλή της Φωτιάς και ιδιοκτήτης της Future Industries. Η εταιρεία του παράγει τα Satomobile (θυμίζουν τα Ford Model T). Αποκαλύπτεται ότι υποστηρίζει και παρέχει εξοπλισμό στους Ίσους. Το σχέδιο του χαρακτήρα εμπνεύστηκε από τον Τεόντορ Ρούσβελτ και από τους Ιάπωνες βιομηχάνους Κειτά Γκοτό και Ιβασάκι Γιαταρό.
* Ο **Σαικχάν** (Ρίτσαρντ Έπκαρ) είναι μαχητής του μετάλλου (είναι μέρος της μαγείας της γης) και αξιωματούχος της Αστυνομίας, ο οποίος αντικαθιστά τη Λιν Μπειφόνγκ ως Αρχηγός της Αστυνομίας μετά την επίθεση των Ίσων στην Αρένα της Ομοσπονδιακής Πόλης.
* Ο **Υπολοχαγός** (Λανς Χένρικσεν) είναι βοηθός του Αμόν και δεύτερος στην ιεραρχία των Ίσων. Χρησιμοποιεί δύο ραβδιά ηλεκτροσόκ και είναι ένας ισχυρός αντίπαλος.
* Ο **Άιρο** (Ντάντε Μπάσκο) είναι στρατηγός των Ηνωμένων Δυνάμεων και εγγονός του Ζούκο (ο Ντάντε Μπάσκο έχει δώσει τη φωνή του και για τον Ζούκο), και έλαβε το όνομα του Άιρο από την προκάτοχο σειρά.
* Ο **Γιακόουν** (Κλάνσι Μπράουν) ήταν αρχηγός του εγκλήματος όλης της Δημοκρατικής Πόλης και πανίσχυρος μαχητής του αίματος. Επίσης, ήταν πατέρας του Αμόν και του Τάρλοκ. Αναφέρεται στα οράματα που στέλνει το πνεύμα του Άανγκ στην Κόρρα καθώς και στις αναμνήσεις του Τάρλοκ, για πράγματα που έγιναν 26 χρόνια πριν τα γεγονότα της σειράς. Ο Άανγκ απέσυρε την ικανότητα του να δαμάσει το νερό και αυτός εκπαίδευσε τους γιούς του ώστε να εκδικηθούν το Άβαταρ. Πέθανε πρίν τα γεγονότα της σειράς.
* Η **Ταμάρα** (Έυα Μαρί Σεντ) είναι μία από τους ελάχιστους χαρακτήρες από την προκάτοχο σειρά που παραμένουν ζωντανοί. Πριν την αρχή της σειράς δίδαξε στην Κόρρα τη μαγεία του νερού.
* Ο **Μπούμι** (Ντι Μπράντλεϊ Μπέικερ) είναι το πρώτο παιδί του Άανγκ και της Κατάρα και το μόνο απ' τα τρία που δεν γεννήθηκε με την ικανότητα να δαμάσει ένα από τα στοιχεία. Ήταν διοικητής των Ηνωμένων Δυνάμεων πριν συνταξιοδοτηθεί στην αρχή του δεύτερου κύκλου. Απέκτησε ικανότητες ανεμοδαμαστή λόγω της Αρμονικής Σύγκλισης, στο τέλος του δεύτερου κύκλου.
* Η **Κάια** το δεύτερο παιδί και η μοναδική κόρη του Άανγκ και της Κατάρα. Είναι μαχήτρια του νερού και περιγράφεται ως ειδική στην θεραπεία.
* Οι **Τόνρακ και Σέννα** είναι γονείς της Κόρρα.
* Ο **Άβαταρ Άανγκ** είναι η τελευταία ενσάρκωση του Άβαταρ πριν από την Κόρρα. Έχει πεθάνει, αλλά το πνεύμα του συμβουλεύει και προειδοποιεί την Κόρρα για την ταυτότητα του Τάρλοκ ως γιός του Γιακόουν. Στο τέλος του 1ου κύκλου φανερώνεται στην Κόρρα και της επαναφέρει την ικανότητα να κάμπτει τα στοιχεία.

Ελληνική μεταγλώττιση
---------------------

* Σοφία Καψαμπέλη - Κόρρα, Ίκκι, Kάια, Κάι (Βιβλίο 3), Ζου Λι
* Θοδωρής Σμέρος - Μάκο, Μπούμι, Ούναλακ, Ντέσνα, Εκφωνητής
* Χρήστος Θάνος - Μπολίν, Ζαχίρ, Τόνρακ, Τάρλοκ
* Μαρία Ζερβού - Ασάμι, Λιν Μπέιφονγκ, Τζινόρα, Μίλο, Πέμα, Μινγκ-Ουα, Ταμάρα
* Νίκος Νίκας - Τένζιν, Βάρικ, Αμόν, Ζούκο
* Τάνια Παλαιολόγου - Κουβίρα, Σου Μπέιφονγκ, Οπάλ, Τοφ
* Δημήτρης Σάρλος - Μπατάρ Τζούνιορ

Υποδοχή
-------

### Κριτική

Η σειρά ήταν πολυαναμενόμενη από τους λάτρεις του *Άβαταρ: Ο Τελευταίος Ανεμοδαμαστής* και έλαβε αναγνώριση από τους κριτικούς και τους λάτρες της σειράς μετά την προβολή της πρώτης χρονιάς, το 2012. Ο Ντέιβιντ Χίνκλεϊ της *New York Daily News* έγραψε ότι «η σειρά είναι οπτικά εντυπωσιακή και είναι γεμάτη με μικρά κόλπα και αποχρώσεις που μόνο οι αληθινοί λάτρες θα παρατηρήσουν και θα απολαύσουν, αλλά τίποτε δεν ενοχλεί τους πολίτες να απολαύσουν τη σειρά». Ο Μπράιαν Λόβρι του *Variety* ένιωσε ότι η σειρά «αντιπροσωπεύει μια λίγο περισσότερο φιλόδοξη ιστορία για μεγαλύτερα παιδιά και ίσως για μερικούς ενήλικες». Πριν το τέλος της πρώτης χρονιάς, ο Σκοτ Θιλ του *Wired* δήλωσε ότι «αυτή η σειρά είναι η καλύτερη στο είδος των κινούμενων σχεδίων στην τηλεόραση, η οποία είναι ικανή να αντιμετωπίσει τις πνευματικές και κοινωνικοπολιτικές ανησυχίες των ενηλίκων, καθώς παρουσιάζει μια εναλλακτικά καθηλωτική και αστεία βόλτα που έχει φανταστικό νατουραλισμό και μια κωμωδία».

Τα στοιχεία της πρώτης χρονιάς έλαβαν επαίνους χάρη στην ποιότητα των κινουμένων σχεδίων, των παρασκήνιων πινάκων και των σκηνών με μεικτές πολεμικές τέχνες, καθώς επίσης και λόγω της καινοτόμου και συναρπαστικής οπτικής σχεδίασης και του ύφους. Οι δημιουργοί έλαβαν επαίνους επειδή βρήκαν μια ισορροπία μεταξύ της μαγείας και της τεχνολογίας και λόγω της ώριμης απόχρωσης των ερωτικών σχέσεων και των συγκρούσεων. Οι κριτικοί επαίνεσαν επίσης την επιθυμία και την ικανότητα των δημιουργών να παρουσιάσουν δύσκολα θέματα όπως η κοινωνική αναταραχή, η τρομοκρατία, η δολοφονία του Αμόν από τον Τάρλοκ, καθώς και η προσπάθεια αυτοκτονίας της Κόρρα όταν έχασε την ικανότητα της να δαμάσει τα στοιχεία.

Το πέρασμα της πρώτης χρονιάς δεν έλαβε τόσους επαίνους: οι κριτικοί δηλώνουν ότι σε μια χρονιά που έχει 12 μισάωρα επεισόδια δεν έπρεπε να είχαν προβληθεί τόσες πολλές ιστορίες όπως η προπόνηση της Κόρρα, το πρωτάθλημα της επαγγελματικής κάμψης και η εξέγερση των Ίσων. Αυτό μείωσε την ευκαιρία να παρουσιαστούν οι χαρακτήρες των κύριων πρωταγωνιστών, όπως ο Μάκο, ο οποίος σύμφωνα με το IGN, «δεν έδειξε ποτέ τον εαυτό του» - οι ερωτικές ιστορίες με την Ασάμι και την Κόρρα δεν έγιναν θερμά δεκτές από πολλούς λάτρες της σειράς. Το τελευταίο επεισόδιο δέχθηκε αρκετή κριτική επειδή έλυσε τα προβλήματα τόσο γρήγορα, ιδίως για την εμφάνιση του Άανγκ ως από μηχανή θεού.

### Βραβεία

| Έτος | Βραβείο | Κατηγορία | Υποψήφιος | Αποτέλεσμα |
| --- | --- | --- | --- | --- |
| 2012 | PAAFTJ Television Awards | Best Animated Series | *Ο Θρύλος της Κόρρα* | Υποψηφιότητα |
| Best Directing for an Animated Series | Ιοακίμ Ντος Σάντος και Κι Χιούν Ριού για το επεισόδιο «Welcome to Republic City» | Νίκη |

### Τηλεθέαση

Οι αρχικές προβολές της πρώτης χρονιάς του *Ο Θρύλος της Κόρρα*, συμπεριλαμβανομένου των επαναλήψεων, έχουν ως μέσο όρο 3.7 εκατομμύρια θεατές για κάθε επεισόδιο.


Αριθμός θεατών ανά επεισόδιο (σε χιλιάδες)| * **Βιβλίο 1 (2012):** Αριθμός θεατών των πρώτων προβολών των επεισοδίων της σειράς στις 11 π.μ.
 |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Επ. 1/2 | Επ. 3 | Επ. 4 | Επ. 5 | Επ. 6 | Επ. 7 | Επ. 8 | Επ. 9 | Επ. 10 | Επ. 11/12 |
| Βιβλίο 1 | 4.550 | 3.550 | 4.080 | 3.780 | 3.880 | 3.450 | 2.980 | 3.580 | 3.540 | 3.680 |
|

 |

Δείτε επίσης
------------

* *Άβαταρ: Ο Τελευταίος Ανεμοδαμαστής*

Παραπομπές
----------

1. ↑  «Nick Press The Legend of Korra press release». *Nick Press*. Burbank, California: Viacom. 15 Μαρτίου 2012. Αρχειοθετήθηκε από το πρωτότυπο (PDF) στις 28 Σεπτεμβρίου 2013. Ανακτήθηκε στις 20 Μαρτίου 2012. In the premiere episode, "Welcome to Republic City,"... In episode two, "A Leaf in the Wind,"...
2. ↑  America, Nickelodeon Latin. «Nickelodeon Latin America Celebrates 15 Years in the Region with a Screen Party and a Year Full of Original Local Productions». *www.prnewswire.com* (στα Αγγλικά). Ανακτήθηκε στις 8 Ιουνίου 2023.
3. ↑  «Nickelodeon's The Legend Of Korra To Premiere On Saturday, April 14, At 11:00 Am - Ratings | TVbytheNumbers». *web.archive.org*. 24 Σεπτεμβρίου 2012. Αρχειοθετήθηκε από το πρωτότυπο στις 24 Σεπτεμβρίου 2012. Ανακτήθηκε στις 8 Ιουνίου 2023.
4. 1 2  Thill, Scott. «Why Legend of Korra Is the Smartest Cartoon on TV» (στα αγγλικά). *Wired*. ISSN 1059-1028.. Ανακτήθηκε στις 2023-06-08.
5. 1 2 3 4  «5 Ways The Legend of Korra Went Wrong». *Kotaku* (στα Αγγλικά). 3 Ιουλίου 2012. Ανακτήθηκε στις 8 Ιουνίου 2023.
6. 1 2 3  Farley, Christopher John (2010-07-21). «'Legend of Korra': The 'Avatar' Creators on the New Spinoff» (στα αγγλικά). *Wall Street Journal*. ISSN 0099-9660.. Ανακτήθηκε στις 2023-06-08.
7. ↑  Ulaby, Neda (13 Απριλίου 2012). «"Airbender" Creators Reclaim Their World In "Korra"». *www.npr.org*.
8. ↑  «LoK: Background material, Transcript of responses to fan questions about The Legend of Korra by Michael Dante DiMartino and Bryan Konietzko». *web.archive.org*. 26 Σεπτεμβρίου 2013. Αρχειοθετήθηκε από το πρωτότυπο στις 26 Σεπτεμβρίου 2013. Ανακτήθηκε στις 8 Ιουνίου 2023.
9. ↑  bryankonietzko (12 Ιουλίου 2012). «bryan konietzko». *Tumblr*. Ανακτήθηκε στις 8 Ιουνίου 2023.
10. ↑  ««Nickelodeon UK»». *Twitter*. Ανακτήθηκε στις 8 Ιουνίου 2023.
11. ↑  Farley, Christopher John (2012-06-19). «'The Legend of Korra' Creators Michael Dante DiMartino and Bryan Konietzko Preview the Season Finale» (στα αγγλικά). *Wall Street Journal*. ISSN 0099-9660.. Ανακτήθηκε στις 2023-06-08.
12. 1 2  Farley, Christopher John (2012-06-19). «'The Legend of Korra' Creators Michael Dante DiMartino and Bryan Konietzko Preview the Season Finale» (στα αγγλικά). *Wall Street Journal*. ISSN 0099-9660.. Ανακτήθηκε στις 2023-06-08.
13. 1 2 3 4  Farley, Christopher John (2011-03-08). «'The Last Airbender: Legend of Korra': The Creators Speak» (στα αγγλικά). *Wall Street Journal*. ISSN 0099-9660.. Ανακτήθηκε στις 2023-06-08.
14. ↑  «Avatar: Legend of Korra - New Series Coming Soon? - UGO.com». *web.archive.org*. 11 Ιουλίου 2010. Αρχειοθετήθηκε από το πρωτότυπο στις 11 Ιουλίου 2010. Ανακτήθηκε στις 8 Ιουνίου 2023.
15. ↑  «Animation News Discussion Cartoon Community – toonzone news». Toonzone.net. Αρχειοθετήθηκε από το πρωτότυπο στις 5 Αυγούστου 2010. Ανακτήθηκε στις 3 Αυγούστου 2010.
16. ↑  «Interview with Bruce Timm (Producer)». *Animation News Discussion Cartoon Community - toonzone news*. 5 Αυγούστου 2010. Αρχειοθετήθηκε από το πρωτότυπο στις 5 Αυγούστου 2010. Ανακτήθηκε στις 8 Ιουνίου 2023.
17. ↑  korranation. «Legend of Korra: Korra Nation». *korranation.tumblr.com*. Ανακτήθηκε στις 8 Ιουνίου 2023.
18. ↑  korranation. «"The Legend of Korra" to Unlock This Saturday». *Tumblr*. Ανακτήθηκε στις 8 Ιουνίου 2023.
19. ↑  «Comic-Con 2010: The Legend of Korra Interview - UGO.com». *web.archive.org*. 24 Μαΐου 2013. Αρχειοθετήθηκε από το πρωτότυπο στις 24 Μαΐου 2013. Ανακτήθηκε στις 8 Ιουνίου 2023.
20. ↑  Sims, Andrew· www.notthesims.com (13 Ιουλίου 2012). «'Legend of Korra' San Diego Comic-Con fan panel - live blog • Hypable». *Hypable* (στα Αγγλικά). Ανακτήθηκε στις 8 Ιουνίου 2023.
21. ↑  «Airbender Composer Zuckerman Confirmed for Legend of Korra - UGO.com». *web.archive.org*. 26 Ιουλίου 2010. Αρχειοθετήθηκε από το πρωτότυπο στις 26 Ιουλίου 2010. Ανακτήθηκε στις 8 Ιουνίου 2023.
22. 1 2 3 4 5 6 7 8 9  «Nick Press The Legend of Korra press release (PDF)». *web.archive.org*. 28 Σεπτεμβρίου 2013. Αρχειοθετήθηκε από το πρωτότυπο στις 28 Σεπτεμβρίου 2013. Ανακτήθηκε στις 8 Ιουνίου 2023.
23. 1 2  Farley, Christopher John (2011-03-08). «'The Last Airbender: Legend of Korra': The Creators Speak» (στα αγγλικά). *Wall Street Journal*. ISSN 0099-9660.. Ανακτήθηκε στις 2023-06-08.
24. 1 2  «"Legend of Korra" Panel at ComicCon 2011 | Racebending.com». *web.archive.org*. 25 Μαρτίου 2012. Αρχειοθετήθηκε από το πρωτότυπο στις 25 Μαρτίου 2012. Ανακτήθηκε στις 8 Ιουνίου 2023. CS1 maint: Unfit url (link)
25. ↑  «Trailer for The Last Airbender: Legend Of Korra; New Details on the Upcoming Miniseries». *Collider* (στα Αγγλικά). 25 Ιουλίου 2011. Ανακτήθηκε στις 8 Ιουνίου 2023.
26. 1 2  Patches, Matt (13 Ιουλίου 2012). «Comic-Con 2012: 'Legend of Korra' Panel Reveals Book 2: Spirit Detail». *Hollywood.com*. Hollywood.com, LLC. Ανακτήθηκε στις 15 Ιουλίου 2012.
27. 1 2 3 4  «'The Last Airbender: Legend Of Korra' Trailer: Simply Stunning». */Film* (στα Αγγλικά). 24 Ιουλίου 2011. Ανακτήθηκε στις 8 Ιουνίου 2023.
28. 1 2  «Korra Nation | Avatar: The Legend of Korra: Interview - Dee Bradley Baker on... Journey of Korra?!?». *Korra Nation | Avatar*. 30 Αυγούστου 2010. Ανακτήθηκε στις 8 Ιουνίου 2023.
29. ↑  «Tarrlok from Legend of Korra | Cartoon | Nick.com». *web.archive.org*. 22 Ιουνίου 2013. Αρχειοθετήθηκε από το πρωτότυπο στις 22 Ιουνίου 2013. Ανακτήθηκε στις 8 Ιουνίου 2023. CS1 maint: Unfit url (link)
30. ↑  Farley, Christopher John (2011-03-07). «'The Last Airbender: Legend of Korra': Exclusive Cast Announcement» (στα αγγλικά). *Wall Street Journal*. ISSN 0099-9660.. Ανακτήθηκε στις 2023-06-08.
31. 1 2 3  «The Last Airbender Legend Of Korra Panel News». *web.archive.org*. 21 Σεπτεμβρίου 2011. Αρχειοθετήθηκε από το πρωτότυπο στις 21 Σεπτεμβρίου 2011. Ανακτήθηκε στις 8 Ιουνίου 2023. CS1 maint: Unfit url (link)
32. ↑  bryankonietzko (4 Ιουνίου 2012). «bryan konietzko». *Tumblr*. Ανακτήθηκε στις 8 Ιουνίου 2023.
33. ↑  «91.8 The Fan » Blog Archive » Kana's Korner – Interview with Richard Epcar». Ανακτήθηκε στις 8 Ιουνίου 2023.
34. ↑  «Turning the Tides at AvatarWiki». Ανακτήθηκε στις 17 Ιουνίου 2012.
35. ↑  «Dante Basco returns». Ανακτήθηκε στις 22 Νοεμβρίου 2010.
36. ↑  «Dante playing character similar to Zuko». Dante Basco in Twitter. Ανακτήθηκε στις 22 Νοεμβρίου 2010.
37. ↑  «Rob confirms work in series». *Twitter*. Ανακτήθηκε στις 8 Ιουνίου 2023.
38. ↑  Lowry, Brian (12 Απριλίου 2012). «The Legend of Korra». *Variety* (στα Αγγλικά). Ανακτήθηκε στις 8 Ιουνίου 2023.
39. 1 2 3 4  Jun 26, Max NicholsonPosted:· Pm, 2012 6:33 (26 Ιουνίου 2012). «The Legend of Korra: Season 1 Review». *IGN* (στα Αγγλικά). Ανακτήθηκε στις 8 Ιουνίου 2023.
40. 1 2  Hollywood.com Staff (8 Ιουνίου 2014). «"Legend of Korra": The Most Dramatic Show on TV Is a Nickelodeon Cartoon». *www.hollywood.com*.
41. 1 2  «How The Legend of Korra successfully integrated technology with a fantasy world». *Gizmodo* (στα Αγγλικά). 1 Ιουλίου 2012. Ανακτήθηκε στις 8 Ιουνίου 2023.
42. ↑  «Legend of Korra: Slut Shaming On A Kid's Show». *web.archive.org*. 26 Ιουνίου 2012. Αρχειοθετήθηκε από το πρωτότυπο στις 26 Ιουνίου 2012. Ανακτήθηκε στις 8 Ιουνίου 2023.
43. ↑  «Looking back at The Legend of Korra | Den of Geek». *web.archive.org*. 2 Ιουλίου 2012. Αρχειοθετήθηκε από το πρωτότυπο στις 2 Ιουλίου 2012. Ανακτήθηκε στις 8 Ιουνίου 2023.
44. ↑  «Don't Pull the Punches, Television!». *Narragansett-South Kingstown, RI Patch* (στα Αγγλικά). 1 Ιουλίου 2012. Ανακτήθηκε στις 8 Ιουνίου 2023.
45. ↑  «The Legend Of Korra: "Skeletons In the Closet"/"Endgame"». *The A.V. Club* (στα Αγγλικά). 23 Ιουνίου 2012. Ανακτήθηκε στις 8 Ιουνίου 2023.
46. ↑  «Was Avatar Korra Contemplating Suicide at End of Season One Finale? - Yahoo Voices - voices.yahoo.com». *web.archive.org*. 12 Ιανουαρίου 2014. Αρχειοθετήθηκε από το πρωτότυπο στις 12 Ιανουαρίου 2014. Ανακτήθηκε στις 8 Ιουνίου 2023. CS1 maint: Unfit url (link)
47. 1 2 3  «Strange Horizons Reviews: The Legend of Korra, Season 1, reviewed by Raz Greenberg». *web.archive.org*. 22 Ιουλίου 2012. Αρχειοθετήθηκε από το πρωτότυπο στις 22 Ιουλίου 2012. Ανακτήθηκε στις 8 Ιουνίου 2023.
48. ↑  «Why The Hate For Legend of Korra's Mako». *web.archive.org*. 14 Ιουλίου 2012. Αρχειοθετήθηκε από το πρωτότυπο στις 14 Ιουλίου 2012. Ανακτήθηκε στις 8 Ιουνίου 2023.
49. 1 2  «PAAFTJ Television Awards winners announced: "Community" and "Breaking Bad" earn top honors | TV By The Numbers by zap2it.com | Page 140723». *web.archive.org*. 1 Ιουνίου 2016. Αρχειοθετήθηκε από το πρωτότυπο στις 1 Ιουνίου 2016. Ανακτήθηκε στις 8 Ιουνίου 2023.
50. ↑  «Cable Top 25: 'Pawn Stars', 'Swamp People' and 'Legend of Korra' Top Cable Viewership For Week Ending April 15, 2012 | TV By The Numbers by zap2it.com | Page 129415». *web.archive.org*. 15 Απριλίου 2016. Αρχειοθετήθηκε από το πρωτότυπο στις 15 Απριλίου 2016. Ανακτήθηκε στις 8 Ιουνίου 2023.
51. ↑  «Cable Top 25: 'Pawn Stars' Again Tops Cable Viewership For Week Ending April 22, 2012 | TV By The Numbers by zap2it.com | Page 130486». *web.archive.org*. 2 Ιουνίου 2016. Αρχειοθετήθηκε από το πρωτότυπο στις 2 Ιουνίου 2016. Ανακτήθηκε στις 8 Ιουνίου 2023.
52. ↑  «Sunday Cable Ratings: NBA Playoffs + 'Game of Thrones' Finale, MTV Movie Awards, 'Sister Wives', 'The Glades', 'Longmire' + More | TV By The Numbers by zap2it.com | Page 136802». *web.archive.org*. 4 Ιουλίου 2016. Αρχειοθετήθηκε από το πρωτότυπο στις 4 Ιουλίου 2016. Ανακτήθηκε στις 8 Ιουνίου 2023.
53. ↑  «Sunday Cable Ratings: 'True Blood' Wins Night, 'Mad Men', 'Longmire', 'The Client List', 'The Glades', 'Drop Dead Diva' & More - Ratings | TVbytheNumbers». *web.archive.org*. 15 Ιουνίου 2012. Αρχειοθετήθηκε από το πρωτότυπο στις 15 Ιουνίου 2012. Ανακτήθηκε στις 8 Ιουνίου 2023.
54. ↑  «Sunday Cable Ratings: 'True Blood', 'Falling Skies', 'Real Housewives of NJ', 'Keeping up with the Kardashians' + NASCAR & More - Ratings | TVbytheNumbers». *web.archive.org*. 22 Ιουνίου 2012. Αρχειοθετήθηκε από το πρωτότυπο στις 22 Ιουνίου 2012. Ανακτήθηκε στις 8 Ιουνίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ο Θρύλος της Κόρρα** |

* Επίσημη ιστοσελίδα
* Studio Mir (Animation Production Studio)
* *The Legend of Korra* στη Wikia

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*Άβαταρ: Ο Τελευταίος Ανεμοδαμαστής* |
| --- |
|  |
| 
Δημιουργήθηκε από Μάικλ Τάντε ΝτιΜάρτινο και Μπράιαν Κονιέτζκο |
|  |
| *Ο Τελευταίος Ανεμοδαμαστής* | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Επεισόδια | 

|  |  |
| --- | --- |
| Βιβλίο 1: *Νερό* | 
* "Το αγόρι μέσα στο παγόβουνο"
* "Η επιστροφή του Άβαταρ"
* "Ο νότιος ναός του αέρα"
* "Οι πολεμίστριες του Κιόσι"
* "Ο βασιλιάς του Ομάσου"
* "Αιχμάλωτοι"
* "Ο κόσμος των πνευμάτων"
* "Άβαταρ Ρόκου"
* "Ο πάπυρος του νεροδαμάσματος"
* "Τζετ"
* "Το μεγάλο φαράγγι"
* "Η καταιγίδα"
* "Το μπλε πνεύμα"
* "Η μάντισσα"
* "Ο Μπάτο της φυλής του νερού"
* "Ο λιποτάκτης"
* "Ο βόρειος ναός του αέρα"
* "Ο δάσκαλος του νεροδαμάσματος"
* "Η πολιορκία του βορρά"
 |
|  |
| Βιβλίο 2: *Γη* | 
* "Η κατάσταση του Άβαταρ"
* "Το σπήλαιο των δύο ερωτευμένων"
* "Η επιστροφή στο Ομάσου"
* "Ο βάλτος"
* "Η ημέρα του Άβαταρ"
 |
|  |
| Βιβλίο 3: *Φωτιά* | 
"Ο Κομήτης του Σόζιν: Η Τελική Αναμέτρηση" |

 |
|  |
| Χαρακτήρες | 
* Άανγκ
* Άππα
* Ζούκο
* Ταμάρα
* Σόκκα
* Τοφ Μπέιφονγκ
* Άιρο
* Αζούλα
 |
|  |
| Βιντεοπαιχνίδια | 
* *Avatar: The Last Airbender*
* *The Burning Earth*
* *Into the Inferno*
 |
|  |
| Άλλα | 
* Σειρά κόμικς
* Παιχνίδι καρτών εμπορικών συναλλαγών
* Lego
* Κόσμος
 |
|  |
| Προσαρμογέςζωντανής δράσης | 

|  |  |
| --- | --- |
| Ταινία | 
* Soundtrack
* Βιντεοπαιχνίδι
 |
|  |
| Τηλεοπτική σειρά | 
* "Aang"
* "Warriors"
* "Omashu"
* "Into the Dark"
* "Spirited Away"
* "Masks"
* "The North"
* "Legends"
 |

 |

 |
|  |
| *Ο Θρύλος της Κόρρα* | 

|  |  |
| --- | --- |
| Επεισόδια | 
* Βιβλίο 1: *Αέρας*
	+ "Καλώς ήρθατε στη Δημοκρατική Πόλη"
* Βιβλία 2: *Πνεύματα*
* Βιβλίο 3: *Αλλαγή*
* Βιβλίο 4: *Ισορροπία*
 |
|  |
| Χαρακτήρες | 
* Κόρρα
* Ασάμι Σάτο
* Μπόλιν
* Μάκο
* Τένζιν
* Λιν Μπέιφονγκ
* Ζαχίρ
* Κουβίρα
 |
|  |
| Άλλα | 
* Βιντεοπαιχνίδι
* Κόμικς
 |

 |
|  |
| *Τα Χρονικά του Άβαταρ* | 
* *Η Άνοδος της Κιόσι*
* *Η Σκιά της Κιόσι*
 |
|  |
| Σχετικά | 
* *Nickelodeon Super Brawl*
* *Nicktoons MLB*
* *Smite*
* *Brawlhalla*
* *Nickelodeon Kart Racers 2*
* *Nickelodeon All-Star Brawl*
* *Nicktoons Nitro*
* *Avatar Legends: The Roleplaying Game*
* *Nickelodeon Kart Racers 3*
* *Nickelodeon All-Star Brawl 2*
 |
|  |
| 
* Κατηγορία Κατηγορία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 295134173
* LCCN: no2013005112

 |

 |